Rugbywêreldbeker 2011 - Wikipedia
(Aangestuur vanaf Rugby Wêreldbeker 2011)
9 September 2011 - 23 Oktober 2011
Vincent Clerc (6 drieë)
Die Rugbywêreldbeker 2011 was die sewende Rugbywêreldbeker wat vanaf 9 September tot 23 Oktober 2011 in Nieu-Seeland aangebied is. Twintig lande het meegeding in 48 wedstryde versprei oor 44 dae om die Webb Ellis-beker in te palm en as die wêreldkampioene gekroon te word. Suid-Afrika was die verdedigende kampioene nadat hulle die Rugbywêreldbeker in 2007 in Frankryk gewen het. Suid-Afrika is egter in die kwarteindronde deur Australië uitgeskakel en Nieu-Seeland wen die toernooi deur Frankryk met 8 - 7 in die eindstryd te klop.
Die toernooi was die grootste sportgebeurtenis wat nog in Nieu-Seeland aangebied is, groter as die Rugbywêreldbeker in 1987, Statebond Spele in 1990, Krieket Wêreldbeker in 1992, Amerika’s Cup in 2003 en die toer van die Britse en Ierse Leeus na Nieu-Seeland in 2005. Die organiseerders het 95,000 besoekers van oorsee verwag wat na Nieu-Seeland vir die aangeleentheid sou reis.
Wedstryde het op 9 September 2011 begin en is oor sewe weke geskeduleer. Die eindstryd het op Sondag, 23 Oktober 2011 op Edenparkstadion in Auckland plaasgevind. Die dag is gekies omdat dit op ’n lang naweek in Nieu-Seeland geval het (24 Oktober is werkersdag in Nieu-Seeland).
Daar is ’n 10-ure verskil in tyd tussen Nieu-Seeland en Suid-Afrika, gevolglik is alle wedstryde vroegoggend in Suid-Afrika gebeeldsend.
1 Deelnemende lande
2 Stede waar gespeel is
4.3 2011-effek op 2015-kwalifisering
5 Toernooiprogram en uitslae
5.1.6.1 1ste Kwarteindstryd
5.1.6.2 2de Kwarteindstryd
5.1.6.3 3de Kwarteindstryd
5.1.6.4 4de Kwarteindstryd
5.1.7.1 1ste Halfeindstryd
5.1.7.2 2de Halfeindstryd
5.1.8 Eindstryd en Derde plek
5.1.8.1 Wedstryd om die Derde plek
5.1.8.2 Eindstryd om die Kampioenskap
Twintig spanne het aan die wêreldbeker deelgeneem. Die volgende twaalf lande het outomaties gekwalifiseer omdat hulle in die top drie van hulle onderskeie poele tydens die Rugbywêreldbeker in 2007 geëindig het: Suid-Afrika, Engeland, Tonga, Australië, Fidji, Wallis, Nieu-Seeland, Skotland, Italië, Argentinië, Frankryk en Ierland. Die oorblywende agt spanne is ingesluit nadat hulle hul streekgebonde kwalifiserende kompetisies gewen het. Rusland is die enigste land wat sy debuut tydens die 2011-wêreldbeker gemaak het.